**ZÁPISNICA**

**z 9. zasadnutia VV ObFZ Trebišov**

**vo funkčnom období rokov 2021-2025**

**zo dňa 05.09.2022**

**Miesto konania:** ObFZ v Trebišove

**Prítomní:** VV – Š. Kavčák, M. Manasil, K. Pusztai, R. Vass, P. Prokopovič, J. Podracký, KR – J. Faťara, sekretár – J. Dušek

**Ospravedlnení:** VV – J. Holub, RK – J. Hvozdík

**Program:**

1. Úvod (predseda ObFZ)
2. Kontrola uznesení z predchádzajúceho zasadnutia VV a informácie od sekretára ObFZ k 05.09.2022 (sekretár ObFZ)
3. Výsledky hlasovania FK per rollam na mimoriadnej konferencii ObFZ (sekretár)
4. Výsledky hlasovaní členov VV medzi riadnymi zasadnutiami VV ObFZ (sekretár)
5. Sadzobník odmien R a DZ v súťažiach mládeže – schválený SFZ (sekretár)
6. Zápasové lopty zn. Adidas Al Rihla od sponzora (predseda ObFZ)
7. Správa o činnosti KR – doškoľovacie semináre R a DZ (predseda KR)
8. Jedenástka ObFZ Trebišov – vyúčtovanie (predseda ObFZ, sekretár)
9. Forma odchodu R do iného ObFZ – prípad Jakub Rugolský (podpredseda ObFZ)
10. Rôzne

VV schválil **program 9. zasadnutia** VV ObFZ Trebišov.

Za **overovateľov uznesení** boli schválení: Jozef Podracký a Patrik Prokopovič.

VV prerokoval jednotlivé body programu a prijal tieto uznesenia:

**Bod 1)**

Rokovanie 9. zasadnutia VV ObFZ otvoril predseda Štefan Kavčák a privítal prítomných.

**Bod 2)**

Informáciu o kontrole plnenia uznesení podal sekretár.

V Michalovciach sa uskutočnil jeden z denných kempov SFZ pre deti zo sociálne znevýhodnených rodín. Zúčastnili sa ho dvaja malí futbalisti z OFK Vojčice (Marek Kozár, Kevin Šalitroš). Na kemp dochádzali na dennej báze vďaka ochote trénera Michala Vaška, ktorý ich tam vozil.

Nájom za priestory ObFZ zo strany SFZ bol zvýšený zo sumy 167,72 € na sumu 211,20 € od mesiaca 07/2022.

**Uznesenie VV 2022/23-013** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 05.09.2022.

Hlasovali 6 členovia VV (6–0–0).

**Bod 3)**

Mimoriadna konferencia ObFZ Trebišov per rollam hlasovaním bola uznášaniaschopná (22 prítomných delegátov z možných 25). Konferencia ObFZ schválila návrh ŠTK o doplnení 4 družstiev VIII. ligy do VII. ligy – 20 hlasujúcich bolo za, 2 sa zdržali hlasovania. Rovnaký pomer hlasov bol pri schvaľovaní rozpisu obsahujúceho návrh podpredsedu ObFZ o spôsobe organizácie súťaží v súťažnom ročníku 2023/24. Celá zápisnica je uverejnená na stránke www.obfztv.sk.

**Uznesenie VV 2022/23-014** :

VV vzal na vedomie informáciu o výsledkoch hlasovania na mimoriadnej konferencii ObFZ per rollam hlasovaním 21.-23.07.2022.

Hlasovali 6 členovia VV (6–0–0).

**Bod 4)**

Medzi riadnymi zasadnutiami VV ObFZ dňa 04.07.2022 a 05.09.2022 VV hlasoval **per rollam** vo veci schvaľovania:

1. Návrhu programu mimoriadnej konferencie ObFZ Trebišov v dňoch 21.-23.07.2022

**Uznesenie VV 2022/23-007** :

VV schválil návrh programu mimoriadnej konferencie ObFZ Trebišov v dňoch 21.-23.07.2022 per rollam hlasovaním.

Hlasovali 7 členovia VV (7–0–0).

1. Návrhu Rozpisu súťaží ObFZ Trebišov na SR 2022/23

**Uznesenie VV 2022/23-008** :

VV schválil návrh Rozpisu súťaží ObFZ Trebišov na SR 2022/23.

Hlasovali 6 členovia VV (6-0–0).

R. Vass nehlasoval.

1. Návrhu predsedu KR J. Faťaru o členoch komisie rozhodcov – Ladislav Zrebňák, Metod Ševčík, Juraj Kaščák a Jozef Hreško

**Uznesenie VV 2022/23-009** :

VV schválil návrh predsedu KR Jána Faťaru o členoch komisie rozhodcov – Ladislav Zrebňák, Metod Ševčík, Juraj Kaščák a Jozef Hreško.

Hlasovali 7 členovia VV (7–0–0).

1. Podania ŠK Zemplínske Jastrabie

**Uznesenie VV 2022/23-010** :

VV schválil výnimku pre ŠK Zemplínske Jastrabie na štart družstva dospelých v VII. lige ObFZ bez mládežníckeho družstva v SR 2022/23.

Hlasovali 7 členovia VV (7–0–0).

1. Nominačných listín R a DZ ObFZ Trebišov na SR 2022/23

R - Roman BULÁK, Matúš FORTUŇAK, Miroslav HEPKA, Dominik HOLINGYÁK, Adrián JÁGER, Dušan ONDRAŠEK, Flórián PITUK, Ján PONGÓ, Roland PONGÓ, Filip TAKÁČ, Július TOKÁR

DZ - Milan FEDOR, Juraj LUČANSKÝ, Tibor MIKLÓŠ st., Ján ŠIMKO

**Uznesenie VV 2022/23-011** :

VV schválil nominačné listiny R a DZ ObFZ Trebišov na SR 2022/23 v zložení:

R - Roman BULÁK, Matúš FORTUŇAK, Miroslav HEPKA, Dominik HOLINGYÁK, Adrián JÁGER, Dušan ONDRAŠEK, Flórián PITUK, Ján PONGÓ, Roland PONGÓ, Filip TAKÁČ, Július TOKÁR

DZ - Milan FEDOR, Juraj LUČANSKÝ, Tibor MIKLÓŠ st., Ján ŠIMKO

Hlasovali 7 členovia VV (7–0–0).

1. Doplnenia nominačných listín R a DZ ObFZ Trebišov na SR 2022/23

R – Patrik Kiseľ, Vojtech Šiška, Stanislav Hanko, Damián Korpesio

DZ – Ján Illéš

**Uznesenie VV 2022/23-012** :

VV schválil doplnenie nominačných listín R a DZ ObFZ Trebišov na SR 2022/23 takto:

R – Patrik Kiseľ, Vojtech Šiška, Stanislav Hanko, Damián Korpesio

DZ – Ján Illéš

Hlasovali 7 členovia VV (7–0–0).

**Bod 5)**

Sekretár VsFZ dňa 01.08.2022 zaslal mailom sadzobník odmien R a DZ v zápasoch mládeže, ktorý bol schválený SFZ – odmeny za tieto súťaže bude uhrádzať SFZ. Nás sa týka V. liga U19 a IV. liga U15.

|  |  |  |  |  |  |  |
| --- | --- | --- | --- | --- | --- | --- |
| **MLÁDEŽNÍCKE SÚŤAŽE** | | | | | | |
| **NÁVRH ODMIEN PRE SÚŤAŽNÝ ROČNÍK 2022/2023** | | | | | | |
|  |  |  |  |  |  |  |
| Súťaž | **Rozhodca** | | **Asistent rozhodcu** | | **Delegát** | |
|  | Odmena | Ostatné náhrady | Odmena | Ostatné náhrady | Odmena | Ostatné náhrady |
| ***DORAST*** |  |  |  |  |  |  |
| III.liga SD | **12,-** | **25,-** | **9,-** | **25,-** | **9,-** | **25,-** |
| III.liga MD | **12,-** | **25,-** | **9,-** | **25,-** | **-** | **-** |
| III.liga MD (dvojička) | **12,-** | **0,-** | **9,-** | **0,-** | **-** | **-** |
| IV.liga SD | **10,-** | **19,-** | **9,-** | **19,-** | **-** | **-** |
| IV.liga MD | **10,-** | **19,-** | **9,-** | **19,-** | **-** | **-** |
| IV.liga MD (dvojička) | **10,-** | **0,-** | **9,-** | **0,-** | **-** | **-** |
| V.liga a nižšie + dorastenky | **10,-** | **15,-** | **9,-** | **15,-** | **-** | **-** |
| ***ŽIACI*** |  |  |  |  |  |  |
| II. a III.LSŽ | **8,-** | **19,-** | **6,-** | **19,-** | **-** | **-** |
| II. a III.LMŽ | **8,-** | **19,-** | **6,-** | **19,-** | **-** | **-** |
| II. a III.LMŽ (dvojička) | **8,-** | **0,-** | **6,-** | **0,-** | **-** | **-** |
| IV.LŽ a nižšie + žiačky | **8,-** | **15,-** | **6,-** | **15,-** | **-** | **-** |
| *Pozn. - Paušály sú bez odvodov a príplatkov* | | |  |  |  |  |

**Uznesenie VV 2022/23-015** : VV vzal na vedomie sadzobník odmien R a DZ pre súťaže dorastu a žiakov.

Hlasovali 6 členovia VV (6–0–0).

**Bod 6)**

Sponzor Marek Dragula zakúpil 11 klubom VII. ligy ObFZ Trebišov po 3 ks zápasových lôpt zn. Adidas Al Rihla. Tieto im postupne symbolicky odovzdáva pred ich majstrovskými zápasmi. Kluby sú tieto lopty povinné používať vo svojich majstrovských stretnutiach.

**Uznesenie VV 2022/23-016** : VV schválil povinnosť klubov VII. ligy ObFZ Trebišov odohrať svoje majstrovské stretnutia v SR 2022/23 so zápasovými loptami zn. Adidas Al Rihla.

Hlasovali 6 členovia VV (6–0–0).

**Bod 7)**

Predseda KR predložil správu o činnosti komisie a stave R a DZ k dnešnému dňu. Je potrebné prezistiť záujem DZ o licenčný seminár DZ.

**Uznesenie VV 2022/23-017** : VV vzal na vedomie správu o činnosti KR.

Hlasovali 6 členovia VV (6–0–0).

**Bod 8)**

Členovia VV obdržali vyúčtovanie Jedenástky ObFZ Trebišov. Žiadali zaslať faktúry a PD na svoje maily spolu s vyúčtovaním akcie. O vyúčtovaní hlasovali členovia VV **per rollam**.

**Uznesenie VV 2022/23-018** : VV schválil vyúčtovanie Jedenástky ObFZ Trebišov konanej dňa 24.06.2022 vo Veľkej Tŕni.

Hlasovali 5 členovia VV (5–0–0).

R. Vass a M. Manasil nehlasovali.

**Bod 9)**

Prípad Jakuba Rugolského z dôvodu neskorého nahlásenia odchodu z ObFZ Trebišov do ObFZ Košice – okolie žiadal zaradiť do programu podpredseda ObFZ. Požiadať právne oddelenie SFZ o stanovisko za akých podmienok môže rozhodca prejsť z jedného ObFZ do druhého. Predseda ObFZ Trebišov bude situáciu konzultovať s predsedom ObFZ Košice okolie.

**Bod 10)**

- turnaj U11 Sečovce – vypísať cestovné príkazy u rozhodcov J. Kaščák a V. Kaščák

- zaslať klubom hrajúcim súťaže kategórií U11 a U13 pokyny k zápasom

- budova SFZ – dlhodobý prenájom priestorov suterénu

V Trebišove, 05.09.2022 Štefan Kavčák, v.r.

predseda ObFZ Trebišov

**Overovatelia uznesení:**

Jozef Podracký ............................

Patrik Prokopovič ............................

Zapísal sekretár ObFZ Trebišov Július Dušek